cyanic-selkie/wikianc huggingface dataset:
Washington National Cathedral
Bygget er utformet etter mønster av engelsk gotikk fra 1300-tallet. Alle bærende deler er av stein. Katedralen har ni kapeller som har blitt brukt av små menigheter uten eget gudshus, inkludert russisk-ortodoks, polske katolikker, lutherske, baptister og jødiske menigheter. Katedralen har ikke egen menighet,I 1980 ble bygget beskrevet som 90 % ferdig. Tårnet ble fullført i 1964 og er omkring 100 meter (301 fot) høyt. I tårnet er det 10 vanlige kirkeklokker og 53 klokker i et klokkespill (carillon). Bygget er en korsformet basilika og har to tårn (Peter og Paul) i vestfasaden.Stein til høyalteret ble brutt ved Jerusalem. Woodrow Wilson er gravlagt i katedralen.
Bakgrunn
I den opprinnelige planen for en «federal city» (1792) ble det holdt av areal til en «great church for national purposes». På dette området står nå National Portrait Gallery (USA). På slutten av 1800-tallet ble planen tatt opp igjen og i 1893 fikk Protestant Episcopal Cathedral Foundation of the District of Columbia løyve av USA kongress til å reise en katedral med formål å fremme religion, utdanning og veldedighet. Mount Saint Alban ble valgt som tomt. George Frederick Bodley, en ledende anglikansk kirkearkitetk, fikk oppdraget med å lede utformingen av bygget.
Store begivenheter
Martin Luther King holdt gudstjeneste i katedralen 31. mars 1968, han ble drept i et attentat få dager senere og en minnegudstjeneste ble holdt for ham samme uke.
Flere fremtredende amerikanere are gravlagt i katedralen:
Jordskjelv i 2011
Under Virginia-jordskjelvet i august 2011 fikk katedralen en del skader. Steiner fra spir falt ned og flere spir kom ut av posisjon eller klappet sammen. Steinfigurer ble skadet og fallende steiner slo hull i taket. Det oppsto også sprekker i bærende konstruksjoner av stein. Bygningen ble stengt i noen måneder og skadene anslått til 25 millioner dollar.
San Vito
San Vito (sardisk: Santu Ìdu) er en italiensk kommune i provinsen Sud Sardegna i regionen Sardinia. Den har 3 659 innbyggere og ligger rundt 10 meter over havet.
Brysthinnen
Brysthinnen (pleura) eller lungehulen dekker innsiden av brysthulen og danner brysthinnesekken. Brysthinnesekken består av to slimhinner med spesialceller som produserer væske. Denne væsken justerer lungenes bevegelighet slik at friksjon ikke oppstår.
Nyveien (Tønsberg)
Nyveien (1-35, 2-36) er en 700 m lang vei på Barkåker i Tønsberg. Barkåker skole har adresse Nyveien 11A.
Sven Andersson (fotballspiller)
Sven Andersson (født 6. oktober 1963 i Göteborg) er en svensk tidligere fotballspiller.
Sven Andersson er født og oppvokst i Strömstad. Han spilte fotball fra barnsben av i lokalklubben IFK Strömstad. Som 16-åring stod han noen kamper i mål for IFK Strömstads seniorlag i division 4 og spilte samtidig for Sveriges guttelandslag. Som 17-åring tok han i 1980 klyvet oppover i divisjonene da hentet ham. Skadeproblemer blant målvaktene hos Örgryte førte til at Andersson fikk sjansen umiddelbart. Han etablerte seg som klubbens førstevalg mens han fortsatt var tenåring. Med Örgryte ble han svensk mester i 1985.
I 1988 var han del av Sveriges lag som deltok i Sommer-OL. Andersson spilte sin eneste A-landskamp 14. februar 1990 under tur til Dubai i den første av de to landskampene svenskene spilte mot  der nede. Senere samme år var han del av Sveriges tropp til VM-sluttspillet som ble spilt i Italia.
I 1990 rykket Örgryte ned fra Allsvenskan etter ti år i toppdivisjonen. Da Örgryte ikke maktet rykke opp i 1991, valgte Andersson å vende hjem til sitt hjemsted for å trappe ned med spill for IFK Strömstad et steg lenger ned i divisjonssystemet. Sesongen hos moderklubben ga imidlertid Andersson motivasjon for å fortsette karrieren på toppnivå. Påfølgende sesong var han tilbake i Allsvenskan med. Under sine ni sesonger med Helsingborg ble han cupmester i 1998 og seriemester i 1999. Han gjorde seg særlig bemerket hos Helsingborg da han 23. august 2000 i en alder av 36 år reddet et straffespark fra Alvaro Recoba i siste minutt av spilletiden i en kvalifiseringskamp for gruppespillet i Mesterligaen mot på Stadio Giuseppe Meazza. Redningen ble avgjørende for at Helsingborg slo ut den italienske storklubben, og ga Andersson kallenavnet «San Siro Sven».
Andersson hadde satt seg fore å legge opp etter 2001-sesongen da et tilbud om prøvespill med den engelske Premier League-klubben dukket opp. Etter endt sesong i Sverige dro han så til West Ham, som opplevde en skadekrise blant målvaktene. Andersson signerte kontrakt med West Ham ut 2001/02-sesongen, hvor han fikk noen kamper på benken.
Sven Andersson satte rekord i antall kamper spilt i Allsvenskan.
Yes Man
Yes Man er en amerikansk filmkomedie fra 2008. Den ble regissert av Peyton Reed, og Jim Carrey spilte hovedrollen som Carl Allen. Filmen er basert på en sann historie som det også er skrevet bok om, med samme navn som filmen. Filmen hadde premiere på norske kinoer andre juledag 2008.
Handling
Filmen handler om Carl Allen (Jim Carrey) som ikke har vært noe annet enn sutrete og negativ etter at han ble dumpet for tre år siden. Carl vrir seg unna avtaler og gidder ingen ting, helt til han en dag kommer over et selvhjelpsprogram som fører til at han må si ja til absolutt alt.
Ja-livet starter dårlig når han gir en uteligger skyss, men tar seg betraktelig opp fordi han på grunn av uteliggeren møter frilynte Allison, en spontan person i total kontrast til gamle Carl. Oppildnet av å ha møtt en mulig kjæreste, begynner også bankmannen Carl å slå seg løs.
VM i friidrett 2009 – 200 meter menn
Øvelsen 200 meter herrer ved VM i friidrett 2009 ble avholdt på Olympiastadion i Berlin den 18. august og 20. august.
Forhåndsfavorittene var Tyson Gay og Usain Bolt. Gay kom til konkurransene som regjerende verdensmester, mesterskapsrekordholder, og med årsbeste i verden på 200 m med 19,58 sekunder. Bolt, regjerende olympisk mester og verdensrekordholder hadde årsbeste med 19,59 sekunder. Siste gang de løp mot hverandre på distansen var ved VM 2007 i Osaka, hvor Gay slo Bolt med 0,15 sekunder. Bronsemedaljevinneren i Osaka Wallace Spearmon var ellers den eneste utøver som hadde løp under 20 sekunder i dette året. I tillegg var også den tidligere olympiske mesteren Shawn Crawford påmeldt til konkurransen. Fremadstormende utøvere som Alonso Edward, Steve Mullings og Ramil Gulijev var blant årets raskeste sprintere før mesterskapet.
Etter å ha fått en lyskeskade da han satte USA-rekord i 100 meterløpet to dager tidligere, trakk Gay seg fra 200 meterløpene, og ga dermed opp kampen om å forsvare verdensmesterstittelen. Det at Dwain Chambers, Churandy Martina og Jaysuma Saidy Ndure også trakk seg reduserte kvaliteten på feltet. Det var ingen overraskelser blant dem som ikke kom videre fra forsøksheatene, hvor Crawford, Mullings, Robert Hering, og Martial Mbandjock hadde de raskeste tidene, og Mullings hadde den raskeste tiden i kvartfinalene, der alle favorittene gikk videre. I den andre dagen av konkurransen, klarte ikke tyskernes nummer en Hering å komme videre. Bolt og Spearmon vant de to semifinalene, mens den tredje raskestet, 19 år gamle Alonso Edward, viste medaljevinnende form.
Selv om det ikke ble noe av duellen mellom Gay og Bolt, ble Bolts verdensrekord på 19,19 sekunder et av høydepunktene ved mesterskapene. Kvaliteten på resultatene ved øvelsen generelt var også høy: Edward hadde forbedret seg fra 20,62 til 19,81 sekunder i løpet av ett år, ved å ha slått rekorden for raskeste 19 åring på 200 m (tidligere holdt av Bolt). Også ved at Crawford løp på 19.89 sekunder, var dette det første 200 m løpet I historien med 4 utøvere under 19,9 sekunder. Bolts seiersmargin på 0,62 sekund på Edward var den største i verdensmesterskapene historie. Han fikk en bonus på $ 100 000 for prestasjonen, som var 0,13 sekunder raskere enn Michael Johnsons tidligere verdensrekord, en rekord som hadde blitt ansett som en av de beste i friidrettshistorien.
Rekorder
Før konkurransen var rekordene som følger:
Forsøksheat
Kvalifisering: De 3 første utøverne i hvert heat ble direktekvalifisert til kvartfinalene og ellers kvalifiserte utøverne med de 5 beste tidene seg.
Kvartfinaler
Kvalifisering: De 3 første utøverne i hvert heat ble direktekvalifisert til semifinalene og ellers kvalifiserte utøverne med de 4 beste tidene seg.
Semifinaler
De 4 første i hver semifinale kvalifisert seg direkte til finalen.
Brûleurs de Loups
Brûleurs de Loups (offisielt navn: Grenoble Métropole Hockey 38) er en fransk ishockeyklubb fra Grenoble, grunnlagt i 1963 og kontinuerlig siden 2000-01 sesongen i Ligue Magnus.
Klubben spiller sine hjemmekamper i Pôle Sud (3496 sitteplaser).
Hans Spemann
Hans Spemann (født 27. juni 1869 i Stuttgart, død 9. september 1941 i Freiburg) var en tysk embryolog. Han ble tildelt Nobelprisen i fysiologi eller medisin i 1935 for oppdagelsen av organisatoreffekten i embryonal utvikling.
Spemann ble i 1898 kvalifisert som lektor i zoologi ved Universitetet i Würzburg og ti år senere ble han forespurt om å være professor i zoologi og komparativ anatomi ved Rostock. Ytterligere seks år senere ble han visedirektør ved Kaiser-Wilhelm-instituttet for biologi i Dahlem i Berlin. I 1919 ble han utnevnt til professor ved Universitetet i Freiburg, en stilling han beholdt frem til han gikk av og ble professor emeritus i 1935.
23. århundre
Det 23. århundre dekker årene 2201–2300.
ITP
ITP har flere betydninger:
Castrop-Rauxel
Castrop-Rauxel er en by i Tyskland i delstaten Nordrhein-Westfalen med rundt 75 000 innbyggere. Byen ligger i kreisen Recklinghausen ved elven Emscher mellom storbyene Dortmund i øst, Bochum i sør, Herne i vest, og Recklinghausen og Waltrop (ikke en storby) i nord i den østlige delen av Ruhrområdet.
Dogmatisk teologi
Definisjon
Den dogmatiske teologi er et forbindelsesledd mellom de eksegetisk-historiske og den praktisk teologi og utøver slik, ved sin forpliktelse til Den hellig skrift som er dets norm, følgende funksjon: Enkelte vil dermed definere dogmatisk teologi som kirkelig vitenskap om Gud, som sammenfatter det bibelske budskap og som vil for vår tid reaktualisere budskapet. Dvs. i hovedsak utlegge, begrunne og tilrettelegge eksisterende og fastlagt dogma.
Dogmatisk-teologiske emner
Den dogmatiske teologi behandler ulike områder, såkalte loci. De er som regel basert på trosbekjennelsenes (symbolenes) utsagn. De viktigste er:
1. artikkel
2. artikkel
3. artikkel
I tillegg vil enkelte konfesjoner føye til noen flere loci, for eksempel: Mariologi, Bibliologi og Angliologi.
Helheten i disse emnene er teologiens gjenstand, dvs. Gud, verden og mennesket.
Bakgrunn
Det greske begrepet dogma kan både bety det subjektive «mening» (i motsetning til den sikre viten), men også den rettsbindende forstand, som «beslutning». I denne siste forstand finner vi det i Det nye testamente (Luk. 2,1; Apg. 16,4 og 17,7). Det er denne mening av ordet kristen teologi tok opp i seg når den snakker om dogmer, f.eks. hos Ignatius av Antiokia. Ignatius skriver bl.a. om Herrens og apostlenes «dogmer» (Magn. 13,1), innholdsmessig er det tale om etiske leveregler. I det 2. århundre e.Kr. skifter betydningen av ordet dogma fra «beslutning» til «mening» hos apologetene, mer spesifikt i betydningen «skoleretning» – tilsvarende til de forskjellige filosofretningers dogmer. Hos Origenes i det 3. århundre tar begrepet etterhvert betydningen troslære, til forskjell fra de kristnes moral. Han betegner den kristelige lære som dogmata theou (Guds lære).
Hjelpevitenskaper
Dogmatikken er til tross for sin mer avgrensede sikte, i motsetning til f.eks. fundamentalteologien eller religionsfilosofien, likevel avhengig av en del redskaper for å forstå og sammenfatte teologiens innhold. Eksempler på slik hjelpemidler til forståelse er symbolikk, hermeneutikk, dogmehistorie og filosofi.
Ulike metodiske tilnærminger og retninger
Kirkelige læresetninger, slik står i trosbekjennelsene eller bekjennelsesskrifter, behandler ikke følgene av historisk utvikling og endringer i verdensbildet. Derfor er det to ulike måter å forholde seg til dogmatikkens gjenstand og følgelig benytter de seg ulikt av dogmatikkens hjelpevitenskaper.
Det er mulig å skjelne mellom filosofisk tilnærming og ortodoks tilnærming. Mens den første ønsker å utlegge troen i møte med nyvunnet kunnskap, så ønsker den andre tilnærmingen å fastholde alene det bibelske utgangspunkt.
En siste tilnærmingen går ut i fra bibelske prinsipper (aksiomer) og dermed sannheten uavhengig av kontekst. Den arbeider ved å utlegge de bibelske prinsipper for å så sammenlikne (komparasjon) troslæren i ulike kirker. Drøftelsen (og det vitenskapelige elementet i metoden) vil ha som sikte å avgjøre hvilken troslære som best (sannest) ivaretar de bibelske prinsippene. Denne metoden kalles i dag gjerne for fundamentisme (eng. foundationalism).
Den første tilnærmingen kan deles inn i ulike retninger. En av retningene forstår gjerne dogma som utlegning av menneskelig erfaring. Et eksempel på det er Schleiermachers troslære, Die Glaubenslehre (1821/22), hvor han utlegger en «psykologisk» hermeneutikk og eksperimental teologi. I innledningen til sin teologi forankrer han religionsbegrepet i en teori om den umiddelbare selvbevisstheten (-følelse). Mennesket som religiøst vesen lar seg gripe av universet i «barnlig passivitet». Religion er dermed «schlechthiniges Abhängigkeitsgefühl» Alle læresetninger innenfor kristen teologi er beskrivelser for den menneskelige erfaring (følelse). Denne siste tilnærmingen har mer til felles med en mer overordnet systematisk-teologisk tenkemåte, i og med at den er noe mer enn en sammenfatning av bibelske aksiomer. Det historiske (dvs. Bibelen eller tradisjonen) avgjører ikke alene om trosutsagn normative, men må sees sammen med andre grunner.
Ulike konfesjonelle tilnærminger
Katolisismen betoner sammenhengen mellom Bibelen, dogmene, doktriner og kirkens læreembete/magisteriet. Protestanter anser som regel Skriften øverste norm, men det er ulike måter å tilrettelegge forholdet mellom skrift og teologi innenfor protestantismen.
Sanluri
Sanluri (sardisk: Seddòri) er en italiensk kommune i provinsen Sud Sardegna i regionen Sardinia. Den har 8 504 innbyggere og ligger rundt 135 meter over havet.
Joella Lloyd
I 2021 representerte hun landet sitt under Sommer-OL 2020 i Tokyo på 100 meter der hun ble utslått i førsøksheatet.
Ibid
Betydningen av ibid ligner betydningen av «idem» («noe som er nevnt tidligere»; «det samme», forkortes «Id.»), og blir vanlig brukt i juridiske tekster.
Bruksområde
Denne typen referanse egner seg best i et statisk format, der man kan være rimelig sikker på at oppsettet og rekkefølgen av tekst og referanser vil nå frem til leseren i samme form som det ble ferdigstilt i første omgang. Begrepet ibid egner seg følgelig bedre til trykte formater (bøker og tidsskrifter utgitt på papir) enn i dynamiske formater som for eksempel et nettleksikon som Wikipedia, der tekstinnholdet i artiklene i regelen vil endre seg over tid slik at referansene kan bli flyttet, endret, strøket og bli supplert i tidens løp.
Tjenestekvinnens sønn
Tjenestekvinnens sønn (svensk Tjänstekvinnans son) er en selvbiografisk roman av August Strindberg utgitt i 1886. Hovedpersonen har navnet Johan, og romanen skildrer hans oppvekst med familiesituasjon, økonomi og sosial status.
Romanens tittel kommer av at forfatterens far giftet seg med familiens tjenestepike, og er også en referanse til Første Mosebok 21:9f, hvor Hagar og hennes barn gis lavere rang enn Isak.
Juzjno-Sakhalinsk
Juzjno-Sakhalinsk (russisk: Ю́жно-Сахали́нск, japansk: Toyohara – 豊原) er en by og administrativt senter i Sakhalin oblast i Russland. Den ligger sør på øya Sakhalin, rundt 6700 km øst for Moskva. Innbyggertall: 175 085 (folketelling 2002)
Historie
Bosetningen ble grunnlagt i 1882 som Vladimirovka, og ble bygget av russiske straffanger. Etter Portsmouth-traktaten i september 1905 ble byen hovedstad i det japanske prefekturet Karafuto, og fikk navnet Toyohara (som betyr «Fruktbarhetsdalen»). Portsmouth-traktaten avsluttet Den russisk-japanske krig i 1904–1905. Japan ble tildelt den sørlige delen av Sakhalinøya, og leide Liaodong-halvøya og dens russiske jernbanesystem i det sørlige Mandsjuria. Etter andre verdenskrig ble byen tilbakeført til Russland, og den fikk samtidig sitt nåværende navn, Juzjno-Sakhalinsk. Den eneste gjenværende japanske bygningen i Juzjno-Sakhalinsk er i dag byens museum.
Økonomi og næringsliv
Viktige industrigrener i Jusjno-Sakhalinsk er fiskeindustri, møbelproduksjon, maskinbygging, lettindustri og næringsmiddelindustri. Forekomster av olje og gass er oppdaget.
Utdanning
Juzjno-Sakhalinsk har mange høyere utdanningsinstitusjoner, herunder Sakhalin statlige universitet, flere institutter innen havforskning, en pedagogisk høyskole, en avdeling av Moskvas handelsuniversitet, samt en høyskole for økonomi, jus og informatikk.
Demografi
De fleste innbyggerne er russere, men det finnes også en betydelig koreansk befolkning i byen. Av totalt 43 000 Sakhalin-koreanere bor anslagsvis halvparten i Juzjno-Sakhalinsk, noe som utgjør 12 % av byens befolkning. Et mindre antall innbyggere tilhører områdets urbefolkninger, som ainoer, nivkhere og orokere.
Remigijus Valiulis
Remigijus Valiulis (født 20. september 1958, død 19. juli 2023) var en litauisk friidrettsutøver.
Han representerte Sovjetunionen under Sommer-OL 1980, hvor han tok gull på 4 × 400 meter stafett.
Edward Felten
Edward William Felten (født 25. mars 1963) er professor i informatikk ved Princeton University i Princeton, New Jersey, USA. Han har jobbet mye med IT-sikkerhet, og er mest kjent for sitt arbeid i forbindelse med den åpne utfordringen fra SDMI i 2000.
Stensarmen (Tønsberg)
Stensarmen (1-9, 4-16) er en 600 meter lang gate på Træleborg i Tønsberg.
Haakon Kristian Haraldsen
Haakon Kristian Haraldsen (født 24. april 1904 utenfor Sundsvall, død 22. august 2001 i Asker) var en norsk kjemiker.
Etter examen artium 1922, pedagogisk seminar 1926, studerte han ved mineralogisk institutt, Det Kongelige Frederiks Universitet og fikk sin cand.real. 1930 under Victor Goldschmidt. Han mottok dr.philos. fra universitetet i Göttingen 1932, og studerte videre under Wilhelm Klemm ved den tekniske høyskole i Danzig. Fra 1936 var han dosent ved kjemisk institutt (UiO), fra 1947 professor i uorganisk kjemi etter Ellen Gleditsch. Han forsket på faststoffer, i førsten på forbindelser med arsen, antimon og svovel, en faststoffsyntese-teknikk sikret korrekt mengdeforhold ved innveiing, slik at man kunne kaste overbord de kostbare og upresise kvantitative etterundersøkelser.
Luis Quintanar
José Luis de Quintanar Soto y Ruiz (født 22. desember 1772 i San Juan del Río i Querétaro, død 16. november 1837 i Mexico by), bedre kjent som Luis Quintanar, var en rojalistisk general i Ny-Spania og en meksikansk politiker etter frigjøringa. Han var statsleder sammen med Pedro Vélez og Lucas Alamán i en kort overgangsperiode fra 23. desember 1829 til 31. desember 1829.
MF «Suldalsporten»
MF «Suldalsporten» var en ferge bygget i tre i 1939 av Gravdal Skipsbyggeri i Sunde. Fergen ble sjøsatt 31. mai 1939 og satt i rutefart 15. juni samme år. Fergen gjorde en fart av ca 8 knop. Den tok 348 passasjerer og 12 personbiler (PBE). Total lengde var 31 meter. Største bredde var 7 meter. Dypgående 2,8 meter. Besetningen var på 7 mann (Skipper, styrmann, 3 matroser og 2 maskinister). På grunn av isproblemer på Suldalsvannet ble treskroget forsterket med ishud, men ble isen tjukk måtte MS Suldal vikariere i perioder. Ruten var Solheimsvik - Kvildal - Våge - Litlehamar - Lalid - Bråtveit - Nesflaten - Roaldkvam.
Fergen tilhørte Suldal Dampskipsselskap og trafikkerte Suldalsvannet helt frem til nyttårsaften 1978 da den nye vegen langs vatnet ble åpnet. Den ble ulovlig senket i Suldalsvannet ved Lalid 4. juli 1979.
Xenocnema
Xenocnema er en slekt av biller i familien snutebiller (Curculionidae). De lever i død ved.
Utseende
Små, sylindriske, brunlige snutebiller.
Levevis
Billene lever i død ved av ulike treslag. Disse billene er knyttet til primitive bartrær (kransgraner) og konglepalmer.
Utbredelse
Gruppen er utbredt i Australia og New Zealand.
The Fabulous Johnny Cash
The Fabulous Johnny Cash er countryartisten Johnny Cashs tredje album, og hans første på plateselskapet Columbia. Det ble gitt ut i 1958, og kom i en ny utgave i 2002 med seks ekstra spor.
Phil Jones (klimatolog)
Philip D. Jones (født 1952) er en klimatolog ved University of East Anglia.
The Fabulous Johnny Cash
Albumet kom på 19.-plass på Billboard-lista.
Phil Jones (klimatolog)
Bakgrunn
Jones har en BA i "Environmental Sciences" fra University of Lancaster, og en MSc og PhD fra University of Newcastle upon Tyne. Hans doktorgradsarbeid hadde tittelen «A spatially distributed catchment model for flood forecasting and river regulation with particular reference to the River Tyne».
Han er mest kjent for å vedlikeholde tidsserien med instrumentale temperaturopptegnelser («instrumental temperature record»);
P-Funk
P-Funk er en musikksjanger som hører under funk-sjangeren. P-funk er en musikksjanger som er skapt av George Clinton og Parliament-Funkadelic og som bare brukes om artister som har assosiasjoner med disse.
P-funk hadde sin storhetstid på midten av 70-tallet. I senere tid har P-funk blitt i stor grad samplet av amerikanske hiphopere og da spesielt rappere innen G-funk-sjangeren.
Santa Giusta
Santa Giusta (sardisk: Santa Jùsta) er en italiensk kommune i provinsen Oristano i regionen Sardinia. Den har 4 818 innbyggere og ligger rundt 10 meter over havet.
Marit Lyckander
Marit Irene Lyckander (født 14. august 1954 i Oslo) er en norsk billedhugger.
Bakgrunn
Lyckander er utdannet ved Statens håndverks- og kunstindustriskole (1973 – 1977) og Statens kunstakademi (1977 – 1982) i Oslo.
Oxi
Oxi (av oxidado=rust) er et sterkt vanedannende rusmiddel. Det er en blanding av kokainbase tilsatt drivstoff som parafin, bensin, diesel, etc., med lime eller kaliumpermanganat. Det er anslått at stoffet er 5 ganger sterkere enn crack. Men stoffet har ikke en karakteristisk sammensetning, det blir produsert etter hjemmelagde oppskrifter.
Det dukket opp i Acre i Brasil, men kom opprinnelig fra Bolivia og Peru på 1980-tallet. Fra januar til mai 2011, har São Paulo-politiet beslaglagt 60 kg av stoffet i «Cracolândia», som det crack-belastede området i byen kalles. I den sørlige delen av São Paulo ble den første såkalte oxy-murstein beslaglagt.
Bruksmønstre
Stoffet blir røykt som crack. I noen tilfeller rulles det med sigaretter eller tobakk/marihuana, eller pulver og trekkes inn gjennom nesen.
Reaksjoner
Effektene er svært sterke på grunn av kjemiske komponenter. Det forårsaker oppkast, diaré, innsettende, tidlige lesjoner i sentralnervesystemet og degenerering av leverfunksjonen.
Odmund Møllerop
Odmund Jørgen Møllerop (født 7. desember 1922 i Trondheim, død 5. august 2006 i Hafrsfjord) var en norsk arkeolog og museumsmann.
Møllerop avla i 1953 magistergrad i nordisk arkeologi ved Universitetet i Oslo på avhandlingen Bosetningen i Rogaland i bronsealder og eldste jernalder. Han arbeidet i hele sin karriere i Stavanger der han i årene 1948 til 1975 var tilknyttet Stavanger Museum og i årene 1975 til 1992 Arkeologisk museum i Stavanger. Han spilte en sentral rolle i utbygningen av begge institusjoner. Møllerop ble i 1962 leder for Arkeologisk avdeling ved Stavanger Museum og han ble den første direktør ved Arkeologisk museum i Stavanger.
I hans tid ved museet klarte arkeologene ved hjelp av nye metoder å flytte tidspunktet for den første kjente bosetning i Rogaland tilbake til omkring år 9000 f.Kr. Under Møllerops ledelse ble det også lagt stor vekt på moderne formidling av arkeologisk forskning og kunnskap.
Kongen utnevnte i 1993 Møllerop til ridder av 1. klasse av St. Olavs Orden «for arkeologisk forskning og formidling.»
Operation Phalanx
Operation Phalanx var en serie på 19 amerikanske prøvesprengninger av atomvåpen utført ved Nevada Test Site i 1982 og 1983. Denne operasjonen etterfulgte Operation Praetorian, og forgjengeren til Operation Fusileer.
Vittoria Fontana
Vittoria Fontana (født 23. juli 2000) er en italiensk friidrettsutøver som konkurrerer i sprintløp.
Peter Otto Testman
Peter Otto (Olavius) Testman (navnet kunne staves Petter og Testmann) født 1806 i Nedre Eiker, død 1890 i København var en av de første norske fotografer, kjent for å ha fotografert utsikten over Piperviken mot Det kongelige slott i Christiania (Oslo) før takets konstruksjon ble bygget om til flatt tak, ferdigstilt ca. 1846. Hans daguerreotypi som viser denne, Norges eldste byprospekt, befinner seg i Nasjonalbiblioteket etter at det ble kjøpt i 2011.
Testman var født i Nedre Eiker utenfor Drammen, men flyttet sammen med sine norske foreldre til København i 1807.
Peter Otto (Olavius) Testman studerte en kortere tid ved Det Kongelige Frederiks Universitet i Christiania fra 1827 og tok examen philosophicum, men fullførte antagelig ikke teologistudiene. Han stilte ut sine daguerreotypier i Industriforeningen i København 1844 ifølge Bjørn Ochsner (Danske Fotografer....). I denne perioden livnærte han seg som stivelsesfabrikant.
I 1848 meldte han seg som frivillig til tredje bataljon og deltok som menig i første slesvigske krig. Mens han var stasjonert i Glorup ble han kjent med H.C. Andersen som ble imponert av nordmannens tapperhet og skrev en [http://www.andersen.sdu.dk/brevbase/brev.html?bid=21085&oph=1 bokdedikasjon til ham i diktform den 12. mai 1848]. Han ble forfremmet til kaptein og tildelt Dannebrogordenen.
Testman ble gift og fikk tre barn. En av hans døtre, Caroline, ble en kjent kvinneaktivist. Petter Otto (Olavius) Testman døde i København 1890.
Felttog
Et felttog er en større militær operasjon, og brukes noen ganger om en hel krig.
Opprinnelig forsto man felttog som alle operasjoner en hær utførte fra den dro ut til den returnerte. Under «kabinettkrigene» i Europa (omtrent 1650 til 1800), hvor man ikke kriget på vinteren, så omhandlet et felttog alle operasjonene i et år, fra en vinterleir til neste vinterleir. Siden den tid har felttog også ofte betegnet alle de geografisk begrensede operasjonene til en hær (for eksempel felttoget i Nord-Afrika) eller en selvstendig del av krigen som hele. En krig består derfor noen ganger av flere felttog. Et eksempel på at en hel krig blir betegnet som felttog er Napoleons felttog i Russland i 1812.
Se også
Боевые действия
Mikhail Linge
Mikhail Linge (født 26. november 1958, død 4. februar 1994) var en russisk friidrettsutøver.
Han representerte Sovjetunionen under Sommer-OL 1980, hvor han tok gull på 4 × 400 meter stafett.
Alexander Sjevtsjenko
Alexander Aleksejevitsj Sjevtsjenko (russisk: Александр Алексеевич Шевченко, født 3. juni 1971) er en russisk rullestolcurlingspiller. Han har VM-gull og Paralympics-sølv som fremste meritter.
Han har ryggmargsskade ette ren bilulykke, og begynte med rullestolcurling i 2006 i Moskva.
Han er gift og har en sønn.
Idrettskarriere
Sjevtsjenko deltok i sitt første VM i VM i rullestolcurling 2011 i Tsjekkia, der Russland kom på 4.-plass. I VM i rullestolcurling 2012 vant Russland gull, med Sjevtsjenko som toer. De slo Sør-Korea 9-1 i finalen. I neste VM, i 2013, kom de på 5.-plass.
Han var treer i Paralympiske vinterleker 2014 i Sotsji i Russland, der det russiske laget kom på 2.-plass, med Andrej Smirnov som skip. Her tapte de 3-8 for Canada i finalen.
G-Sport
G-Sport var en norsk kjede av sportsbutikker som inngikk i Gresvig-konsernet som ble etablert av Aksel Gresvig i 1901. Kjedens hovedkontor lå i Oslo.
I 1908 begynte selskapet å utvikle og produsere Diamant-sykler. I 1969 ble G-Sportkjeden etablert. Denne kjeden ble senere formalisert til en franchisekjede. I 2010 ble varehuskjeden G-MAX etablert. I 2016 var det 150 G-Sport- og 17 G-MAX-butikker fordelt over hele Norge.
I 2019 besluttet Gresvig-konsernet å legge ned kjedene G-Sport og G-MAX og omprofilere butikkene til Intersport. Gresvig gikk konkurs i 2020, og 34 av 94 sportsforretninger eid av konsernet ble lagt ned.
Prosopocoilus (Hoplitocranum) flavidus
Prosopocoilus flavidus er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En liten til middelsstor (hannene 16-44 millimeter) hjortebille, hannen er ensfarget gulrød. Store hanner har lange, litt buede kjever med omtrent tre tenner på innersiden, hos små hanner er disse mye kortere. Hodet er relativt lite, uten påfallende groper, knøler eller tenner, pannen er bredt U-formet innbuktet. Antennene har en tre-leddet vifte. Pronotum er betydelig bredere enn langt, rundet, innsnevret ved roten. Hunnen er noe mindre enn hannen, svart med gulrøde sidestriper, uten forstørrede kjever, kroppsformen bredere, blank, hodet og pronotum fint punktert.
Levevis
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.
Utbredelse
Arten er utbredt i Vest-Malaysia, Borneo og Sumatra.
Linde Hagerup
Linde Hagerup (født 4. juli 1968) er en norsk forfatter som debuterte i 1999 med en samling korttekster, og siden har skrevet bøker for barn, ungdom og voksne. Hun vokste opp på Rykkinn i Bærum.
Hun var bare 17 år da hun kom inn på Skrivekunstakademiet i Bergen der hun blant annet hadde Jon Fosse som lærer. Senere har hun jobbet med kulturadministrasjon og vært medredaktør av det litterære tidsskriftet Vagant.
Familie
Linde Hagerup er barnebarn av forfatteren Inger Hagerup, og datter av forfatter Helge Hagerup. Hun er søster av Henning Hagerup og Espen Hagerup, og halvsøster av Simen Hagerup og Bendik Hagerup. Klaus Hagerup er hennes onkel.
Forfatterkarriere
Etter debuten med Og det skal vare så lenge i 1999 har Linde Hagerup gitt ut skjønnlitteratur for både barn, ungdom og voksne. Hun har blant annet forfattet en trilogi som tar utgangspunkt i oppveksten på Rykkinn i 1980-årene. (Ingen som røyker hopper strikk (2009), Get used to it (2010) og Var det det det var (2012). Disse tre bøkene er siden blitt samlet som én bok under tittelen Jesus er gravid - og andre sannheter fra Rykkinn.
I barneboken En bror for mye (2016) tar hun for seg død og store forandringer i familiestrukturer sett fra et barns perspektiv. I et intervju uttalte hun i den forbindelse at boken ble skrevet etter at hennes nære venninne Torunn Borge døde brått.
Estlands nasjonalmuseum
Estlands nasjonalmuseum (estisk: Eesti Rahva Muuseum) ble grunnlagt i 1909 i Tartu er et museum som bygger på den estiske folkloristen, teologen og lingvisten Jakob Hurts samlinger, og dokumenterer Estland s etnografi.
Museets første gjenstander ble samlet i siste del av 1800-tallet. En av initiativtakerne til opprettelsen var den etniske diplomaten, folkloristen og lingvisten Oskar Kallas (1868-1946).
Museet dokumenterer det estiske folkets historie, liv og tradisjoner og presenterer kulturen og historien til andre finsk-ugriske folk og minoriteter i Estland. Det har en utfyllende samling av tradisjonelle estiske folkedrakter fra alle regionene. En samling med utskårne ølseidler illustrerer de tradisjonelle landsens fester og fritid. Samlingen inkluderer også et spekter av annet håndverk, fra håndvevde tepper til lintøy.
Museets hovedbygning ble ødelagt under Tartu-offensiven under andre verdenskrig. I 2005 utlyste det estiske kulturdepartement og den estiske arkitektforening sammen med museet en internasjonal konkurranse for en ny bygning. Denne ble vunnet av et internasjonalt samarbeid av arkitekter, kalt Memory Field: Lina Ghotmeh (Paris), Dan Dorell (Paris) og Tsuyoshi Tane (London).
Recklinghausen
Recklinghausen er en by i Ruhrområdet i delstaten Nordrhein-Westfalen i Tyskland med rundt 120 000 innbyggere. Byen er administrasjonssenter i Landkreis Recklinghausen.
Historie
Recklinghausen ble først nevnt i år 1017 som Richoldinchuson. Siden 1150 har byen vært sentrum i det såkalte Vest Recklinghausen, et forvaltings- og domstolsområde for hele regionen. Vest Recklinghausen hørte til kurfyrstedømmet Köln frem til 1802. I 1236 fikk Recklinghausen fullstendige byrettigheter.
Mellom 1514 og 1706 ble det brent hekser i byen. Forfølgelsen av heksene hadde sitt høydepunkt i 1580-1581 og 1588-1589.
USA-mesterskapet i halvmaraton 2023
USA-mesterskapet i halvmaraton 2023 var en del av USATF Running Circuit, og ble arrangert 26. februar 2023, som en del av Cowtown Half Marathon i Fort Worth i Texas.
Recklinghausen
Historie
Etter at kurfyrstedømmet Köln ble avskaffet kom Recklinghausen til hertugdømmet Arenberg, i 1811 til storhertugdømmet Berg og i 1814 til den prøyssiske sivilstyresmakten mellom Weser og Rhinen. I 1815 ble byen en del av provinsen Westfalen i Preussen.
I 1949 ble Recklinghausen en storby, det vil si at byen fikk mer enn 100 000 innbyggere. I 1975 ble Recklinghausen sete i kreisen Recklinghausen.
Miniatyrspill
Miniatyrspill, også kalt figurspill, er krigsspill med miniatyrfigurer som spiller på et bord med terreng på. Det regnes som en type simuleringsspill der taktiske ferdigheter er sentralt. Sjangeren har sin opprinnelse som militært læringsverktøy fra slutten av 1700-tallet, mest kjent fra den prøyssiske forsvarsstabens kriegsspiel. Det inkorporerer tilfeldighet gjennom bruk av elementer som terninger, kort og gjetting av avstand. Miniatyrspill er beslektet med krigsspill som videospill og som brettspill, og med rollespill.
Hobbyens kommersielle gjennombrudd regnes fra utgivelsen av H.G. Wells’ Little Wars i 1913. Lenge dominerte historiske miniatyrspill. Fra 1960- og -70 tallet fikk de selskap av spill i fantasy- eller sci-fi-settinger, og som lettere kunne opphavsbeskytte sine produkter. Det ga framveksten av selskaper som Games Workshop, Battlefront, Foundry, Warlord Games, Privateer Press og mange, mange andre.
Hobbyen regnes for å være tredelt, der utøverne i varierende grad har fokus på selve spillingen, på å male og konvertere miniatyrfigurer og på å bygge spillterreng. Male- og konverteringssiden og terrengsiden har mange fellestrekk med bygging av militærmodeller, modelljernbane og skalamodeller generelt. Spillebordene er plasskrevende som sammen med hobbyens sosiale fokus har bidratt til at den er godt organisert, med faste turneringer for de mest populære spillene, som Invasion i Kristiansand, Winter War i Bergen, Waarcon i Trondheim og 2d6, Strategikon og Arcon i Oslo.
Miniatyrspillterreng
Terrenget er en vesentlig del av spillopplevelsen. Kvalitetsmessig strekker det seg fra esker og bøker plassert på et bord for å sperre siktlinjer og hindre bevegelse for å skape interessante taktiske utfordringer. Bruken av terreng varierer fra helt åpne bord for enkelte settinger til sjøs eller i verdensrommet til tette urbane settinger og hulesystemer. Spill som Mordheim, Necromunda, Infinity og Malifaux er alle plassert i urbane settinger og krever store mengder terreng. I en mellomposisjon kommer spill som Warhammer, Warmachine og Hordes, som spilles med varierende terreng av skoger, høyder, klipper, elver og bygninger, som kan være vanskelig å passere, farlige eller ugjenomtrengelige.
Terrenget kan kjøpes ferdig, laget av gips eller plast, men terrengproduksjon fra grunnen av regnes også som en hobby i seg selv. Vanlige materialer er arkitektpapp, blå eller fiolett ekspandert polystyren, kryssfinér, MDF, sparkel, gips, trelim og maling.
Annet
De fleste miniatyrspillklubbene i Norge er organisert i foreningen Hyperion. Den største møteplassen på nettet er Norsk Warhammerforum.
Nikolaj Tsjernetskij
Nikolaj Tsjernetskij (født 29. november 1959) er en russisk friidrettsutøver.
Han representerte Sovjetunionen under Sommer-OL 1980, hvor han tok gull på 4 × 400 meter stafett.
Ruggero Leoncavallo
Ruggero Leoncavallo (født 23. april 1857, død 9. august 1919) var en italiensk komponist av operaer og operetter.
Bakgrunn og virke
Leoncavallo var sønnen til en dommer, og ble født i Napoli og ble medlem av konservatoriet der i 1866. Han ble i ti år før han flyttet og begynte å studere på universitetet i Bologna for å videreutdanne seg, og mottok en universitetsgrad i litteratur to år senere. Leoncavallo planla å fremføre sin første opera, Chatterton, og skaffet pengene selv. Hans innsats mislykkedes da impresarioen som organiserte vågestykket stakk av med alle pengene.
Komponisten tilbrakte noen følgende år i fattigdom, og tjente til opphold ved å spille piano i kaféer mens han reiste gjennom Europa. Skjebnen så ut til å ha forandret seg da han ble introdusert til utgiveren Giulio Ricordi, men etter flere avbrutte prosjekter, mistet Leoncavallo tålmodigheten, og i de følgende fem måneder skrev han diktet og musikken til sin opera, Pagliacci fra 1892.
I 1892 brakte han stykket til en rivaliserende utgiver som umiddelbart arrangerte en fremførelse i Milano. Operaen, som er bygget på erfaringene til Leoncavallos far som dommer, går ut på at en middelaldrende skuespiller myrder sin unge og utro kone. Verket ble stor sukséss, kanskje hovedsakelig på grunn av sammensetningen av en melodramatisk handling med lidenskapelig musikk.
I 1892 møttes Puccini og Leoncavallo i den lille sveitsiske landsbyen Vacallo. Leoncavallo tilbød Puccini en tekst som han hadde skrevet etter Henri Murgers roman Scènes de la Vie de Bohème. Puccini avslo tilbudet, men har formodentlig vært litt mistenksom overfor tilbudet som kanskje skyldes at Leoncavallo ikke anså teksten for særlig verdifull og ikke selv hadde lyst til å komponere den. Året etter møttes de to ved et selskap, hvor Puccini fortalte Leoncavallo at han var i gang med å komponere en opera over Murgers roman. Leoncavallo ble rasende, for han var selv i gang med å komponere en opera over samme roman.
Etter dette brukte han et fransk tema i hans neste opera, Zaza. Dette pittoreske verk er hemningsløst sentimentalt. Den følelsesladde og lyriske musikken krever en dyktig sopran med en sterk scenefremtoning for å lykkes. Selv om Zaza ble entusiastisk mottatt ved den første fremførelsen i 1900, mislykkedes den å forbigå sukséssen til Pagliacci, som forblir hans mest populære opera.
På denne tiden ble grammofonen tatt i bruk, og Leoncavallo var en av de første komponistene som så mulighetene i den. I 1904 spilte han inn hans mest kjente sang, Mattinata, og tre år senere ble han den første personen som spilte inn en hel opera, da han fremførte Pagliacci i studio. Han tilbrakte sin siste år ved å reise og promotere musikk sin, og hans siste opera, Edipo Re, ble fremført posthumt i Chicago i 1920, året etter komponistens død.
Selv om Leoncavallo aldri oppnådde verdensberømmelsen han selv følte seg fortjent til, var han en dyktig musiker, og han beste verker har en dramatisk appell som fremdeles er populær.
Nordre Sålefjell
Nordre Sålefjell er den nest høyeste toppen på øya Karmøy. Fjellet består egentlig av to topper adskilt av et 20 meter dypt søkk. Den vestligste toppen er høyest med 119,1 meter over havet, mens den østlige toppen er 118,7 moh. Toppen ligger 1,5 kilometer nordvest for øyas høyeste punkt, Søre Sålefjell.
Det er ingen merkede stier opp til toppen, men den er enklest tilgjengelig fra stien i øst som går rundt Melstokkevannet. Toppen er også synlig fra riksvei 47 ved Brekke, tre kilometer lenger nord.
Sikkerhetsloven
Lov om nasjonal sikkerhet (Sikkerhetsloven) er en norsk lov vedtatt av Stortinget den 1. juni 2018. Loven trådte i kraft den 1. januar 2019.
Den nye sikkerhetsloven erstattet den tidligere Sikkerhetsloven av 1998.
Formålet med loven
I stortingsproposisjonen der Forsvarsdepartementet fremla lovforslaget for Stortinget, innledet departementet forslaget med å presisere at loven skulle være et ledd i styrkingen av sikkerhetsarbeidet i Norge:"Forsvarsdepartementet foreslår i denne proposisjonen en ny lov om nasjonal sikkerhet (sikkerhetsloven). Forslaget er en modernisering av lov 20. mars 1998 nr. 10 om forebyggende sikkerhetstjeneste (sikkerhetsloven). En ny lov om nasjonal sikkerhet er et av regjeringens prioriterte tiltak for å styrke sikkerhetsarbeidet i Norge. Departementet foreslår en dynamisk og fleksibel rammelov som skal bidra til å trygge våre overordnede nasjonale sikkerhetsinteresser."
Halloween (single)
Halloween er en 12" vinylsingle fra heavy metal-bandet King Diamond.
Singlen er en tre spors picture disc, og ble utgitt i 1986 av Roadrunner Records. Hovedsporet er tatt fra debutalbumet Fatal Portrait (1986)
Personell
Halloween (King Diamond single) Halloween (King Diamond single)
Hoatzin (fugl)
Hoatzinen regnes som eneste gjenlevende representant for verdens eldste slektslinje med nålevende fugler.
Taksonomi
Hoatzinen har ingen kjente, nære slektninger. Den ble først beskrevet som en hønsefugl, på grunnlag av sitt generelle utseende. Det at ungene har sporer på vingene og artens generelt primitive preg har fått noen til å tro at hoatzin kunne være en overlevende slektning av urfuglen (Archaeopteryx), men dette synet er i dag forlatt av de fleste. En nyere studie av arten har blant annet plassert den blant gjøkefuglene (Cuculiformes), men også dette har vært svært omdiskutert. I dag blir arten derfor stort sett plassert i sin egen slekt (Opisthocomus) og familie (Opisthocomidae), som videre inngår som eneste familie i ordenen Opisthocomiformes.
Et studium av genom fra nærmere 200 arter, publisert i det renommerte vitenskapelige tidsskriftet Nature den 7. oktober 2015, hevder at slekten Opisthocomus er verdens eldste slektslinje av fugler med nålevende arter. Linjen kan ha oppstått alt for 64 millioner år siden, og kan dermed forklare hoatzinens primitive morfologi og karakter. I denne studien blir Accipitriformes og noen andre familier og slekter (kalkunkondorer og andeskondor, sekretærfugl, fiskeørn, haukefugler og ugler) nevnt som hoatzinens nærmeste nålevende slektninger. Slektskapet til andre grupper er imidlertid fortsatt omdiskutert.
Etymologi
Det ser ut til å være generell forståelse for at benevnelsen hoatzin (også huaxin og hoaxin) opprinnelig stammer fra nahuatl, et uto-aztekiske språk som i dag snakkes av omkring 1,5 millioner urinnvånere i Mexico. Opprinnelsen til benevnelsen er trolig et tre, nemlig Leucaena esculenta, som er en type tettvoksende krattlignende eviggrønn som blir omkring 6–15 meter høyt og har lange, smale avspissede blader. Kan hende er imidlertid akkurat dette krattlignende treet en forveksling med et annet lignende tre i slekten Leucaena, for spp. esculenta vokser kun såvidt i de aller sydligste delene av USA, Mexico og Mellom-Amerika. Der lever ikke disse fuglene. Det er imidlertid på det rene at hoatziner tilbringer mesteparten av tiden sin i lignende krattvokste trær i det nordlige Sør-Amerika.
Inndeling
Inndelingen følger Birds of the World og er i henhold til Winkler, Billerman & Lovette (2020). Utdødde linjer er ikke tatt med. Plasseringen i Gruae regnes fortsatt som usikker.
Beskrivelse
Hoatzinen kan minne om fasaner og blir cirka 62–70 cm og veier typisk 695–900 g. Den kan minne om en hønsefugl. Fjærdrakten gir fuglen et rufsete og spjåket uttrykk, noe som er opphavet til betegnelsen sigøynerhøne. Oversiden er mørk brun med hvite fjærbremmer og et hvitt tverrbånd ytterst på den ganske lange avrunda stjerten. Hodet er svært lite og hønseaktig og særpreges av en rufsete fjærprydkam som består av lange (4–8 cm), gulbrune fjær som blir mørke mot tuppene og kan reises opp. Rundt de rødbrun øynene er det et stort, lyseblått, nakent hudfelt. Nebbet er kort, dypt, kraftig og ganske smalt, og det minner om nebbet hos noen hønsefugler. Brystet er gulhvitt, undersiden rødlig brun. Vingene er korte, brede og godt avrundet. Håndsvingfjæra, undervingene og undersiden av stjerten er rødbrun. De undre ekstremitetene er relativt korte, mørke og kraftige. Føttene er anisodactyle (tre tær peker framover og to bakover) og tærne middels lange og utrustet med ganske lange, krumme klør. Hunnen ligner hannen, men fjærpryden på hodet hevdes å være noe kortere.
Ungene er dunkledde like fra klekkingen og brunaktige i fargen, og de undre ekstremitetene er svært kraftige fra fødselen av. Et særtrekk er at de har to funksjonelle klør (vingesporer) på henholdsvis tommel og pekefinger. Disse sporene gjør ungene istand til å klatre rundt i greinverket. Klørne forsvinner når de blir eldre. Ungfuglene ligner de voksne.
Utbredelse og habitat
Hoatzinene er først og fremst utbredt i de lavereliggende områdene i Amazonas- og Orinocobekkenet, øst for Andes. Dette inkluderer Colombia, Venezuela og det sørlige Guyanas og sørover til Ecuador, Peru, det nordre og sentrale Brasil og Bolivia.
Arten trives i regnskogbeltet og kan lokalt være ganske vanlig. Fuglene holder til oppe i trær og buskas som vokser tett langs elvebredder til sakteflytende elver og rundt innsjøer og annet stillestående vann, der de stort sett klatrer rundt i greinverket eller hopper fra grein til grein.
Atferd
Hoatziner en trelevende standfugl som tilbringer det meste av livet blant greiner på trær og buskas, ved vann. Arten hekker i kolonier og fuglene klatrer rundt i greinverket på trærne og lever av å ete ulike blader (folivor).
Ernæringsatferd
For å kunne fordøye bladene har arten utviklet en ekstra stor vomlignende kro, som har et fermenteringssystem som ligner på det drøvtyggere har. Fordi kroen tar stor plass er fuglene ganske tunge og flygemuskulaturen lite utviklet. Derfor flyr de bare korte distanser. Fuglene svømmer heller ikke som voksne, og de er sjelden å finne på bakken. Arten foretrekker unge blader, skudd og knopper, som er mer vannrike og lettere lar seg fordøye enn eldre blader. Det er registrert at arten eter mer enn 50 sorter av planter, samt at dietten består av opp til 80 prosent blader. Det er dessuten kjent at arten eter noe egg etter akvatiske snegler (Pomacea).
Prosessen med å fordøye bladene tar tid, så disse merkelige fuglene tilbringer store deler av dagen nesten ubevegelig, mens de lener seg på grener og slipper ut en gjødsellignende odør, noe som har gitt opphav til tilnavnet stinkfugl. Noen av tarmbakteriene i kroen er de samme som finnes hos drøvtyggende pattedyr, men en del av dem er også unike, kanskje fordi fugler har en høyere indre kroppstemperatur. Den spesielle fordøyelsesprosessen er også årsaken til at disse fuglene av og til omtales som flyvende kuer.